CELEX: 32002D0253
Language: lt
Date: 1016496000000
Title: 2002 m. kovo 19 d. Komisijos sprendimas, nustatantis atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB (praneštas dokumentu Nr. C(2002) 1043)

Svarbus teisinis pranešimas

|

32002D0253

2002 m. kovo 19 d. Komisijos sprendimas, nustatantis atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB (praneštas dokumentu Nr. C(2002) 1043)  

Oficialusis leidinys L 086 , 03/04/2002 p. 0044 - 0062 CS.ES skyrius 15 tomas 07 p. 28  - 46 ET.ES skyrius 15 tomas 07 p. 28  - 46 HU.ES skyrius 15 tomas 07 p. 28  - 46 LT.ES skyrius 15 tomas 07 p. 28  - 46 LV.ES skyrius 15 tomas 07 p. 28  - 46 MT.ES skyrius 15 tomas 07 p. 28  - 46 PL.ES skyrius 15 tomas 07 p. 28  - 46 SK.ES skyrius 15 tomas 07 p. 28  - 46 SL.ES skyrius 15 tomas 07 p. 28  - 46

		Komisijos sprendimas2002 m. kovo 19 d.nustatantis atvejų (ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB(praneštas dokumentu Nr. C(2002) 1043)(2002/253/EB)EUROPOS BENDRIJŲ KOMISIJA,atsižvelgdama į Europos Bendrijos steigimo sutartį,atsižvelgdama į 1998 rugsėjo mėn. 24 d. Europos Parlamento ir Tarybos sprendimą Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo [1], ypač į jo 3 straipsnio c punktą,kadangi:(1) Valstybėms narėms privalu keistis informacija, susijusia su epidemiologine situacija ir užkrečiamųjų ligų keliama grėsme visuomenės sveikatai, naudojantis Bendrijos tinklu tokiu būdu, kuris įgalintų lyginti duomenis, kad būtų galima tiek Bendrijos, tiek nacionaliniu lygiu imtis užkrečiamųjų ligų profilaktikos ir kontrolės.(2) Kad tokią informaciją būtų galima lyginti, būtina nustatyti bendrus užkrečiamųjų ligų atvejų apibrėžimus netgi jei atskirų ligų priežiūros sistemos dar nesukurtos; kai tik šis sprendimas įsigalios, priimtus atvejų apibrėžimus bus privalu naudoti pateikiant duomenis į Bendrijos tinklą ir jie turėtų atitikti asmens duomenų apsaugos taisyklių keliamus reikalavimus.(3) Atvejų apibrėžimai, suteikiantys galimybę lyginti informaciją, turėtų būti nustatomi naudojant pakopų sistemą, įgalinančią valstybių narių struktūras ir (arba) institucijas operatyviai keistis informacija apie ligas, taip pat ir specialiais sveikatos apsaugos klausimais. Šie atvejų apibrėžimai palengvins duomenų apie ligas, išvardytas Komisijos sprendime 2000/96/EB [2], pateikimą.(4) Atvejų apibrėžimai turėtų būti sudaryti taip, kad suteiktų šalims narėms kuo didesnes galimybes teikti informaciją naudojant jų sukurtų sistemų duomenis. Atsižvelgiant į skirtingus informacijos rinkimo tikslus, apibrėžimai turėtų būti pritaikyti skirtingiems jautrumo ir specifiškumo lygiams ir juos turėtų būti lengva iš dalies pakeisti.(5) Šiame sprendime numatytos priemonės atitinka Komiteto, įsteigto Sprendimu Nr. 2119/98/EB, nuomonę,PRIĖMĖ ŠĮ SPRENDIMĄ:1 straipsnisValstybės narės, pateikdamos duomenis apie užkrečiamąsias ligas epidemiologinei priežiūrai ir kontrolei pagal Sprendimo Nr. 2119/98/EB nuostatas, pirmiausia jo 4 straipsnį, naudoja priede pateikiamus atvejų (ligų) apibrėžimus.2 straipsnisŠis sprendimas bus keičiamas tiek, kiek tai lems naujausi mokslo duomenys.3 straipsnisŠis sprendimas taikomas nuo 2003 m. sausio 1 d.4 straipsnisŠis sprendimas skirtas valstybėms narėms.Priimta Briuselyje, 2002 m. kovo 19 d.Komisijos varduDavid ByrneKomisijos narys[1] OL L 268, 1998 10 3, p. 1.[2] OL L 28, 2000 2 3, p. 50.--------------------------------------------------PRIEDASUŽKREČIAMŲJŲ LIGŲ, IŠVARDYTŲ SPRENDIME 2000/96/EB, ATVEJŲ APIBRĖŽIMAIBENDRIEJI ŠIŲ APIBRĖŽIMŲ NAUDOJIMO PRINCIPAI- Jeigu nėra nurodoma kitaip, pranešama tik apie simptominius ligų atvejus, tačiau, jei besimptomės infekcijos yra svarbios visuomenės sveikatos arba medicininiu požiūriu, apie šiuos atvejus irgi privalu pranešti- "Epidemiologiškai susijęs atvejis" – toks atvejis, kai sergantysis turėjo sąlytį su asmeniu, kuriam infekcija yra patvirtinta, arba kai asmenį veikė tie patys, kaip patvirtintu ligos atveju, aplinkos veiksniai (pvz., gyveno tame pačiame viešbutyje, valgė tą patį maistą ir t. t.)- Turi būti naudojama toliau išvardytų lygių trijų pakopų sistema:- patvirtintas atvejis: atvejis, patvirtintas laboratoriniais tyrimais,- tikėtinas atvejis: atvejis, kai yra tipiška klinika, arba epidemiologiškai su patvirtintuoju susijęs atvejis,- galimas atvejis: atvejis, kai yra pagrindiniai klinikiniai simptomai, tačiau tai nėra patvirtintas ar tikėtinas atvejis.Šis klasifikavimas į skirtingus lygius gali skirtis priklausomai nuo kiekvienos ligos epidemiologinių ypatumų.- Pateikti tik patys būdingiausi ir neišsamūs klinikiniai simptomai- Daugeliui ligų pateikiami keli laboratoriniai diagnozės kriterijai. Jei nenurodyta kitaip, atvejui patvirtinti pakanka vieno iš nurodytų kriterijų- N atvejo apibrėžimo sąraše reiškia "netaikytina"ĮŽANGINĖS PASTABOS:1. Informacija, pateikiama šiame dokumente, skirta tik tam, kad apie ligų atvejus naudojant Bendrijos tinklą, būtų pranešama vienodai ir kad duomenis būtų galima palyginti. Klinikiniame apibūdinime pateikiamas tik bendras ligos vaizdas, todėl šis apibūdinimas nebūtinai apima visus požymius ir simptomus, kuriuos, nustatant klinikinę diagnozę, reikia įvertinti.2. Laboratorinės diagnozės kriterijus atitinkančius tyrimų duomenis galima nustatyti įvairiais metodais, tačiau, jei nurodomas koks nors konkretus laboratorinio tyrimo metodas, jį siūloma ir naudoti.ATVEJŲ (LIGŲ) APIBRĖŽIMAIĮGYTAS IMUNODEFICITO SINDROMAS (AIDS) IR ŽIV INFEKCIJA1. AIDSKlinikinis apibūdinimasVisi asmenys, infekuoti žmogaus imunodeficito virusu (ŽIV), jeigu jų būklė atitinka bent vieną iš 28 klinikinės būklės atvejų, įtrauktų į AIDS priežiūros Europoje atvejo apibrėžimą.Diagnozės kriterijaiI. Suaugusiesiems ir paaugliams: 1993 m. AIDS atvejo apibrėžimas, taikomas AIDS priežiūrai Europoje, (žr. II priedą).II. Vaikams, jaunesniems nei 13 metų: 1995 m. pataisytas Europos atvejo apibrėžimas, taikomas vaikų AIDS priežiūrai (žr. III priedą).Atvejo klasifikavimasGalimas: | N. |Tikėtinas: | N. |Patvirtintas: | atvejis, atitinkantis Europos AIDS atvejo apibrėžimą. |2. ŽIV infekcijaKlinikinis apibūdinimasDiagnozė yra grindžiama laboratoriniais ŽIV infekcijos kriterijais arba AIDS diagnoze.Laboratoriniai diagnozės kriterijaiI. Suaugusieji, paaugliai ir vaikai, kurių amžius ≥ 18 mėnesių- Teigiamas ŽIV antikūnų patikrinimo rezultatas, patvirtintas skirtingais ŽIV antikūnų bandymais- ŽIV nukleininės rūgšties (DNR arba RNR) nustatymas- ŽIV nustatymas, atliekant ŽIV p24 antigeno bandymą, įskaitant neutralizavimo bandymą- ŽIV išskyrimas (virusų kultūra)II. Vaikai, jaunesni nei 18 mėnesių:- Teigiami dviejų atskirų bandymų (išskyrus kraują iš virkštelės) rezultatai, kai atliekami vienas ar keli iš šių ŽIV nustatymo tyrimų:- ŽIV nukleininės rūgšties (DNR arba RNR) nustatymas,- ŽIV p24 antigeno aptikimas, naudojant ir neutralizavimo tyrimą, jei vaikas yra vyresnis nei 1 mėn.- ŽIV išskyrimas (virusų kultūra).Atvejo klasifikavimasGalimas: | N. |Tikėtinas: | N. |Patvirtintas: | atvejis, patvirtintas laboratoriniais tyrimais, arba atitinkantis Europos AIDS atvejo apibrėžimą. |JUODLIGĖKlinikinis apibūdinimasInhaliacinė juodligėĮkvėpus Bacillus anthracis, po trumpo prodrominio laikotarpio išsivysto ūminis kvėpavimo nepakankamumas su hipoksija, dusuliu bei tarpuplaučio išsiplėtimu, kuris gali būti nustatomas rentgenologiškai.Odos juodligėOdos pažeidimas prasideda nuo papulės, po kraujagyslinės stadijos atsiranda įdubęs juodas šašas, kurį supa edema. Pats odos pažeidimas dažniausiai būna neskausmingas, tačiau gali būti ir bendrų negalavimų (karščiavimas ir bendras silpnumas).Žarnyno juodligėSuvalgius neapdoroto užkrėsto maisto, išsivysto sindromas, pasireiškiantis stipriais pilvo skausmais, viduriavimu, karščiavimu ir sepsiu.Laboratoriniai diagnozės kriterijai- B. anthracis išskyrimas ir patvirtinimas iš tiriamos klinikinės medžiagos, kuri paprastai yra sterili (pvz., iš kraujo ar nugaros smegenų skysčio), arba iš pažeistų audinių (odos, plaučių, žarnų)- Abu toliau išvardyti dalykai:- B. anthracis DNR (pvz., naudojant PGR — grandininę polimerazės reakciją) buvimas tiriamoje klinikinėje medžiagoje, kuri paprastai yra sterili (pvz., kraujyje arba galvos ir stuburo smegenų skystyje), arba pažeistuose audiniuose (odoje, plaučiuose, žarnose),- įrodymas, kad B. anthracis yra klinikiniame pažeisto audinio bandinyje (odos, plaučių, žarnų), naudojant imunohistocheminį dažymo metodą.Jei tepinėlis iš nosies neturi ligai būdingų požymių, juodligės atvejis nediagnozuojamas.Atvejo klasifikavimasGalimas: | N. |Tikėtinas: | tikėtinas atvejis apibrėžiamas taip: klinikinį apibūdinimą atitinkantis atvejis, kai nenustatoma kita liga, tačiau B. anthracis išskirti nepavyksta, nors vienas papildomų laboratorinių tyrimų rodo, kad yra B. anthracis infekcija,klinikinį apibūdinimą atitinkantis atvejis, epidemiologiškai susijęs su aplinka, kur patvirtinta B. anthracis, tačiau laboratoriniais tyrimais nepatvirtintas kaip B. anthracis infekcija. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |BOTULIZMASKlinikinis apibūdinimasKlinikinis atvejo vaizdas atitinka botulizmo kliniką (dvejinimasis akyse, miglotas regėjimas, bulbarinis silpnumas). Gali greitai vystytis simetriškas paralyžius.Laboratoriniai diagnozės kriterijai- Botulino toksino aptikimas serume, išmatose, skrandžio turinyje, ligonio maiste- Clostridium botulinum išskyrimas iš išmatųAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |BRUCELIOZĖKlinikinis apibūdinimasKlinikinis atvejo vaizdas atitinka bruceliozės kliniką (ūmiai arba nepastebimai prasidėjęs karščiavimas, prakaitavimas naktį, nuovargis be priežasties, anoreksija, svorio sumažėjimas, galvos ir sąnarių skausmai).Laboratoriniai diagnozės kriterijai- Specifinio antikūnų atsako nustatymas- Brucella sp. nustatymas klinikiniame mėginyje imunofluorescenciniu metodu- Brucella sp. išskyrimas iš tiriamos klinikinės medžiagosTikėtinu atveju:- vienkartinis aukštas antikūnų titras.Atvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai, arba toks atvejis, kai nustatomas vienkartinis aukštas antikūnų titras. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |KAMPILOBAKTERIOZĖKlinikinis apibūdinimasKlinikinis atvejo vaizdas atitinka kampilobakteriozės kliniką (įvairaus sunkumo viduriavimas).Laboratoriniai diagnozės kriterijai- Campylobacter sp. išskyrimas iš bet kokios tiriamos klinikinės medžiagos.Atvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |CHLAMYDIJŲ SUKELTA IR LYTIŠKAI SANTYKIAUJANT PLINTANTI INFEKCIJAKlinikinis apibūdinimasKlinikinis atvejo vaizdas atitinka Chlamydia trachomatis sukeltos infekcijos kliniką (uretritas, epididimitas, cervicitas, ūminis salpingitas ar kiti lytiniu būdu plintančioms infekcijoms būdingi sindromai).Laboratoriniai diagnozės kriterijai- Chlamydia trachomatis išskyrimas išauginant kultūrą iš tiriamos medžiagos, paimtos iš urogenitalinės sistemos- Chlamydia trachomatis antigeno arba nukleininės rūgšties nustatymas klinikiniame mėginyje, paimtame iš urogenitalinės sistemosAtvejo klasifikavimasGalimas: | N. |Tikėtinas: | N. |Patvirtintas: | laboratoriniais tyrimais patvirtintas atvejis. |CHOLERAKlinikinis apibūdinimasKlinikinis atvejo vaizdas atitinka choleros kliniką (viduriavimas vandeningomis išmatomis ir (arba) vėmimas). Ligos sunkumas būna įvairus.Laboratoriniai diagnozės kriterijai- Toksigeninio (t. y. gaminančio choleros toksiną) Vibrio cholerae O1 arba O139 išskyrimas iš vėmalų ar išmatų- Specifinių antitoksinių antikūnų ir antikūnų prieš vibrioną atsako nustatymasAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |KRIPTOSPORIDIAZĖKlinikinis apibūdinimasKlinikinis atvejo vaizdas atitinka kriptosporidiazės kliniką (viduriavimas, pilvo raižymas, apetito netekimas, pykinimas ir vėmimas).Laboratoriniai diagnozės kriterijai- Cryptosporidium oocistų nustatymas išmatose- Cryptosporidium nustatymas žarnų skystyje arba plonųjų žarnų biopsijos medžiagoje- Cryptosporidium antigeno nustatymas išmatoseAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |DIFTERIJAKlinikinis apibūdinimasKlinikinis atvejo vaizdas atitinka difterijos kliniką (viršutinių kvėpavimo takų pažeidimas, kuriam būdinga: gerklės skausmas, nedidelio laipsnio karščiavimas, kibios plėvės ant gerklų, tonzilės (-ių) ir (arba) nosyje).Laboratoriniai diagnozės kriterijai- Toksiną gaminančios Corynebacterium diphtheriae išskyrimas iš tiriamos klinikinės medžiagos- Histopatologinis difterijos nustatymasAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, nepatvirtintas laboratoriniais tyrimais ir epidemiologiškai nesusijęs. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais arba epidemiologiškai susijęs. |Pastaba: Apie besimptomius nešiotojus, atvejus, kai nustatoma netoksigeninė C. diphtheriae ir apie odos difteriją pranešti nereikia.ECHINOKOKOZĖKlinikinis apibūdinimasKlinikinis atvejo vaizdas atitinka echinokokozės kliniką; echinokokozė gali pasireikšti įvairiais klinikiniais sindromais, kuriuos nulemia cistos dydis ir lokalizacija.Laboratoriniai diagnozės kriterijai- Histopatologinis tyrimas- Vaizdinių ir serologinių tyrimų (pvz., netiesioginės hemagliutinacijos, imunodifuzijos, imunobloto analizės) deriniaiAtvejo klasifikavimasGalimas: | N. |Tikėtinas: | N. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |EHEC (enterohemoraginės Escherichia coli sukelta infekcija)Klinikinis apibūdinimasAtvejo klinikinis vaizdas atitinka enterohemoraginės E.coli sukeltos infekcijos kliniką, pvz., viduriavimas (dažnai kraujingomis išmatomis), pilvą raižantys skausmai. Liga gali komplikuotis hemolizinės uremijos sindromu (HUS) arba trombozine trombocitopenine purpura (TTP).Laboratoriniai diagnozės kriterijai- E. coli, priklausančios enterohemoraginį susirgimą sukeliančiai serologinei grupei, išskyrimas- Serologinis patvirtinimas, gautas HUS arba TTP sergantiems pacientams- Tikėtinais atvejais: genų, nulemiančių St x 1/St x 2 gamybą, nustatymasAtvejo klasifikavimasGalimas: | N. |Tikėtinas: | atvejis, kai yra laboratoriniais tyrimais patvirtintas sukėlėjo išskyrimas, bet nėra informacijos apie kliniką, arba atvejis, pasižymintis klinikiniais simptomais ir susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |LAMBLIOZĖKlinikinis apibūdinimasKlinikinis vaizdas atitinka Giardia lamblia sukeltos infekcijos kliniką, kuriai būdinga: viduriavimas, pilvą raižantys skausmai, pilvo pūtimas, svorio mažėjimas, įsiurbimo sutrikimas žarnyne.Laboratoriniai diagnozės kriterijai- G. lamblia cistų nustatymas išmatose- G. lamblia trofozoitų nustatymas išmatose, dvylikapirštės žarnos sekrete ar plonųjų žarnų biopsijos medžiagoje- G. lamblia antigeno nustatymas išmatoseAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | laboratoriniais tyrimais patvirtintas atvejis. |GONORĖJAKlinikinis apibūdinimasKlinikinis vaizdas atitinka gonorėjos kliniką (uretritas, cervicitas arba salpingitas).Laboratoriniai diagnozės kriterijai- Neisseria gonorrhoeae išskyrimas iš tiriamos klinikinės medžiagos- N. gonorrhoeae antigeno ar nukleininės rūgšties nustatymas- Gramneigiamų intraceliulinių diplokokų nustatymas vyrų šlaplės išskyroseAtvejo klasifikavimasGalimas: | N. |Tikėtinas: | N. |Patvirtintas: | laboratoriniais tyrimais patvirtintas atvejis. |INVAZINĖ B TIPO HEMOFILINIO GRIPO INFEKCIJAKlinikinis apibūdinimasAtvejo klinikinis vaizdas būdingas infekcinei ligai (bakteriemijai, meningitui, epiglotitui, osteomielitui arba celiulitui).Laboratoriniai diagnozės kriterijai- B tipo Haemophilus influenzae išskyrimas iš tiriamos klinikinės medžiagos, kuri paprastai yra sterili- H. influenzae nukleininės rūgšties nustatymas tiriamoje klinikinėje medžiagoje, kuri paprastai yra steriliTikėtinais atvejais:- H. influenzae antigeno nustatymas tiriamoje klinikinėje medžiagoje, kuri paprastai yra sterili.Atvejo klasifikavimasGalimas: | klinikinio epiglotito atvejis, nepatvirtintas jokiais laboratoriniais tyrimais, arba jei sukėlėjas nustatytas tik nesterilioje tiriamoje medžiagoje. |Tikėtinas: | klinikinį apibūdinimą atitinkantis atvejis ir, kaip tai nurodyta anksčiau, nustatytas H. influenzae antigenas. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |VIRUSINIS HEPATITASKlinikinis apibūdinimasSimptominiais atvejais klinikinis vaizdas atitinka hepatito kliniką (pavienių simptomų atsiradimas ir gelta arba padidėjęs serumo aminotransferazių kiekis).Ūminis hepatitas ALaboratoriniai diagnozės kriterijai- IgM antikūnų prieš hepatito A virusą (anti-HAV) nustatymas- Antigeno nustatymas išmatose- Nukleininės rūgšties nustatymas serumeAtvejo klasifikavimasGalimas: | N. |Tikėtinas: | klinikinį apibrėžimą atitinkantis atvejis, susijęs epidemiologiškai. |Patvirtintas: | klinikinį apibrėžimą atitinkantis atvejis, patvirtintas laboratoriniais tyrimais. |Ūminis hepatitas BLaboratoriniai diagnozės kriterijai- IgM antikūnų prieš hepatito B šerdinį antigeną (anti-HBc) nustatymas- HB viruso nukleininės rūgšties nustatymas serumeAtvejo klasifikavimasGalimas: | N. |Tikėtinas: | atvejis, kai nustatomas HbsAg ir klinikinis vaizdas atitinka ūminio hepatito kliniką. |Patvirtintas: | laboratoriniais tyrimais patvirtintas atvejis. |Hepatitas CLaboratoriniai diagnozės kriterijai- Specifinių HCV antikūnų nustatymas- HCV nukleininės rūgšties nustatymas tiriamoje klinikinėje medžiagojeAtvejo klasifikavimasGalimas | N. |Tikėtinas: | N. |Patvirtintas: | simptominis atvejis, patvirtintas laboratoriniais tyrimais. |ŽIV INFEKCIJA(Žr. pirmiau pateiktą skirsnį "Įgytas imunodeficito sindromas").GRIPASKlinikinis apibūdinimasKlinikinis atvejo vaizdas atitinka gripo kliniką (ūmi ligos pradžia, kosulys, karščiavimas > 38 oC, raumenų ir (arba) galvos skausmas).Laboratoriniai diagnozės kriterijai- Gripo antigeno arba specifinės gripo viruso RNR nustatymas- Gripo viruso išskyrimas- Specifinių serumo antikūnų prieš A arba B gripą atsako nustatymasAtvejo klasifikavimasGalimas: | klinikinį apibūdinimą atitinkantis atvejis, susijęs epidemiologiškai. |Tikėtinas: | N. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |LEGIONELIOZĖLegionierių ligaKlinikinis apibūdinimasPneumonijaPontiako karštligėKlinikinis apibūdinimasSavaime praeinantis gripą primenantis susirgimas, kuriam būdingas karščiavimas, raumenų ir galvos skausmai, sausas kosulys. Ligoniai pasveiksta negydomi, per 2–5 dienas. Pneumonijos požymių nebūna.Legioneliozės diagnozės laboratoriniai kriterijai- Bet kokio Legionella mikroorganizmo išskyrimas iš kvėpavimo takų sekreto, plaučių audinio ar kraujo- Konkrečių antikūnų prieš pirmos arba kitų serologinių grupių Legionela pneumophila arba kitas Legionella rūšis atsako nustatymas netiesioginiu imunofluorescenciniu antikūnų metodu arba mikroagliutinacijos bandymu- Specifinio Legionella antigeno nustatymas šlapime, naudojant patvirtintus reagentusTikėtinu atveju:- vienkartinio aukšto antikūnų prieš pirmos arba kitų serologinių grupių L. pneumophila ar kitas Legionella rūšis titro nustatymas,- specifinio antigeno nustatymas kvėpavimo takų sekrete arba tiesioginiu fluorescenciniu antikūnų metodu (DFA) kvėpavimo takų sekrete ar plaučių audinyje, naudojant patvirtintus monokloninius reagentus.Atvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, kurio laboratorinių tyrimų duomenys atitinka tikėtino atvejo diagnozės laboratorinius kriterijus (žr. aukščiau), arba klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |LEPTOSPIROZĖKlinikinis apibūdinimasAtvejo klinikinis vaizdas atitinka leptospirozės kliniką, kuriai būdinga: karščiavimas, galvos skausmas, drebulys, raumenų skausmas, akių junginės kraujosruvos, rečiau – meningitas, bėrimas, gelta ir inkstų funkcijos nepakankamumas.Laboratoriniai diagnozės kriterijai- Leptospira išskyrimas iš tiriamos klinikinės medžiagos- Leptospira specifinio agliutinacinio titro padidėjimas- Leptospira nustatymas tiriamoje klinikinėje medžiagoje imunofluorescenciniu metodu- IgM antikūnų prieš Leptospira nustatymas serumeAtvejo klasifikavimasGalimas: | N. |Tikėtinas: | N. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |LISTERIOZĖKlinikinis apibūdinimasListeria monocytogenes sukeliama infekcija, kuri gali būti tokių įvairių klinikinių sindromų, kaip vaisiaus mirtis, naujagimių listeriozė, meningitas, bakteriemija ar lokalizuota infekcija, priežastis.Laboratoriniai diagnozės kriterijai- L. monocytogenes išskyrimas iš tiriamos klinikinės medžiagos, kuri paprastai yra sterili (pvz., iš kraujo ar stuburo smegenų skysčio arba rečiau – iš sąnarių, pleuros ar perikardo skysčių)Atvejo klasifikavimasGalimas: | N. |Tikėtinas: | N. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |MALIARIJAKlinikinis apibūdinimasKlinikinis atvejo vaizdas atitinka maliarijos kliniką (karščiavimas ir kiti su juo susiję simptomai: galvos skausmas, nugaros skausmas, drebulys, prakaitavimas, raumenų skausmas, pykinimas, vėmimas, viduriavimas ir kosulys).Laboratoriniai diagnozės kriterijai- Maliarijos sukėlėjų nustatymas kraujo tepinėliuose- Plasmodium nukleininės rūgšties nustatymasAtvejo klasifikavimasGalimas: | N. |Tikėtinas: | N. |Patvirtintas: | atvejis, kai kraujyje laboratoriškai patvirtinami maliarijos sukėlėjai. Asmuo gali jausti ligos simptomus, tačiau šių simptomų gali ir nebūti. |TYMAIKlinikinis apibūdinimasKlinikinis atvejo vaizdas atitinka tymų kliniką (viso kūno bėrimas, trunkantis ilgiau nei 3 dienas, ir karščiavimas > 38 oC bei vienas ar daugiau iš šių simptomų: kosulys, rinitas, Kopliko dėmės, konjunktyvitas).Laboratoriniai diagnozės kriterijai- IgM antikūnų prieš tymus nustatymas, išskyrus tuos atvejus, kai asmuo buvo neseniai skiepytas nuo tymų- Specifinių tymų antikūnų atsako nustatymas, išskyrus tuos atvejus, kai asmuo buvo neseniai skiepytas nuo tymų- Tymų viruso (ne vakcininės padermės) nustatymas tiriamoje klinikinėje medžiagojeAtvejo klasifikavimasGalimas: | atvejis, kai gydytojas diagnozuoja tymus. |Tikėtinas: | klinikinį apibūdinimą atitinkantis atvejis. |Patvirtintas: | atvejis, patvirtintas laboratoriniais tyrimais arba klinikinį apibūdinimą atitinkantis atvejis, susijęs epidemiologiškai. Jei atvejis yra patvirtinamas laboratoriniais tyrimais, jis nebūtinai turi atitikti klinikinį apibūdinimą. |MENINGOKOKINĖ INFEKCIJAKlinikinis apibūdinimasKlinikinis atvejo vaizdas atitinka meningokokinės infekcijos kliniką (meningitas arba (ir) meningokokcemija, kuri gali sparčiai progresuoti ir sąlygoti žaibinį purpurą, šoką ir mirtį). Gali pasireikšti ir kitaip.Laboratoriniai diagnozės kriterijai- Neisseria meningitidis išskyrimas iš tiriamos klinikinės medžiagos, kuri paprastai būna sterili (pvz., iš kraujo arba galvos ir stuburo smegenų skysčio, rečiau – iš sąnarių, pleuros ar perikardo skysčių)- N. meningitidis nukleininės rūgšties nustatymas tiriamoje klinikinėje medžiagoje, kuri paprastai būna sterili- N. meningitidis antigeno nustatymas tiriamoje klinikinėje medžiagoje, kuri paprastai būna sterili- Gramneigiamų diplokokų nustatymas, tiriant mikroskopu klinikinę medžiagą, kuri paprastai būna steriliTikėtinu atveju:- vienkartinis aukšto antikūnų prieš meningokokus titro nustatymas sveikstančio asmens kraujo serume.Atvejo klasifikavimasGalimas: | N. |Tikėtinas: | klinikinį meningokokinės infekcijos apibūdinimą atitinkantis atvejis, nepatvirtintas jokiais laboratoriniais tyrimais, arba kai N. meningitidis nustatyta nesterilioje klinikinėje medžiagoje arba kai sveikstančio asmens serume nustatytas aukštas antikūnų prieš meningokokus titras. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |Pastaba: apie besimptomius meningokokų nešiotojus pranešti nereikia.EPIDEMINIS PAROTITASKlinikinis apibūdinimasKlinikinis atvejo vaizdas atitinka epideminio parotito kliniką (ūmiai prasidedantis vienos ar abiejų pusių skausmingas, savaime praeinantis pažandinių ar kitų seilių liaukų patinimas, trunkantis ilgiau nei 2 dienas, jeigu nenustatoma kita šių simptomų priežastis).Laboratoriniai diagnozės kriterijai- IgM antikūnų prieš epideminį parotitą nustatymas- Specifinių antikūnų prieš epideminio parotito virusą atsako nustatymas, išskyrus tuos atvejus, kai asmuo buvo neseniai skiepytas nuo šios infekcijos- Epideminio parotito viruso (ne vakcininės padermės) išskyrimas iš tiriamos klinikinės medžiagos- Epideminio parotito viruso nukleininės rūgšties nustatymasAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, epidemiologiškai susijęs su patvirtintu atveju. |Patvirtintas: | atvejis, patvirtintas laboratoriniais tyrimais. |KOKLIUŠASKlinikinis apibūdinimasKlinikinis atvejo vaizdas atitinka kokliušo kliniką: kosulys tęsiasi ne mažiau nei dvi savaites ir yra bent vienas iš šių simptomų: kosulio priepuoliai, mėšlungiškas įkvėpimas kosulio metu arba kosulio sukeltas vėmimas, jeigu nenustatoma kita šių simptomų priežastis.Laboratoriniai diagnozės kriterijai- Specifinių antikūnų prieš kokliušo sukėlėją atsako nustatymas, išskyrus tuos atvejus, kai asmuo buvo neseniai skiepytas nuo kokliušo- Nukleininės rūgšties nustatymas- Bordetella pertussis išskyrimas iš tiriamos klinikinės medžiagosAtvejo klasifikavimasGalimas: | klinikinį apibūdinimą atitinkantis atvejis. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | atvejis, patvirtintas laboratoriniais tyrimais. |MARASKlinikinis apibūdinimasŠiai ligai būdinga: karščiavimas, drebulys, bendras silpnumas, išsekimas ir leukocitozė, pasireiškiantys kartu su viena ar keliomis pagrindinėmis klinikinėmis formomis:- regioniniu limfadenitu (buboninis maras),- septicemija be buboninio limfadenito (septiceminis maras),- maro pneumonija,- faringitu ir kaklo limfadenitu.Laboratoriniai diagnozės kriterijai- Yersinia pestis išskyrimas iš tiriamos klinikinės medžiagos- Specifinių antikūnų prieš Y. pestis F1 antigeną atsako nustatymasTikėtinu atveju:- padidėjęs (-ę) serumo antikūnų prieš Y. pestis 1 frakcijos (F1) antigeną (kai nenustatoma specifinių pokyčių) titras (-ai) asmeniui, kuris nebuvo skiepytas nuo maro,- F1 antigeno nustatymas tiriamoje klinikinėje medžiagoje fluorescenciniu metodu.Atvejo klasifikavimasGalimas: | klinikinį apibūdinimą atitinkantis atvejis. |Tikėtinas: | klinikinį apibūdinimą atitinkantis atvejis, kurio laboratoriniai diagnozės kriterijai atitinka tikėtino atvejo kriterijus. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |PARALYŽINIS POLIOMIELITASKlinikinis apibūdinimasKlinikinis atvejo vaizdas atitinka poliomielito kliniką (ūmus vangaus vienos ar kelių galūnių paralyžiaus išsivystymas, pažeistų galūnių sausgyslinių refleksų susilpnėjimas ar išnykimas, kai nenustatoma kita šių simptomų priežastis, nebūna sensorinių ir pažinimo sutrikimų).Laboratoriniai diagnozės kriterijai- Poliomielito viruso išskyrimas iš tiriamos klinikinės medžiagos- Poliomielito viruso nukleininės rūgšties nustatymasAtvejo klasifikavimasGalimas: | N. |Tikėtinas: | atvejis, atitinkantis klinikinį apibūdinimą. |Patvirtintas: | atvejis, atitinkantis klininį apibūdinimą ir patvirtintas laboratoriniais tyrimais. |PASIUTLIGĖ (ŽMONIŲ)Klinikinis apibūdinimasPasiutligė yra ūminis encefalomielitas, kuris per 10 dienų nuo pirmųjų simptomų atsiradimo beveik visada baigiasi koma ir mirtimi.Laboratoriniai diagnozės kriterijai- Viruso antigenų nustatymas tiriamoje klinikinėje medžiagoje tiesioginiu fluorescenciniu antikūnų metodu (tinkamiausia tiriamoji medžiaga – smegenų audinys arba nervai, supantys sprando plaukų folikulus)- Pasiutligės viruso nukleininės rūgšties nustatymas tiriamoje klinikinėje medžiagoje- Pasiutligės viruso išskyrimas iš seilių, galvos ir stuburo smegenų skysčio ar centrinės nervų sistemos audinio, išauginant jį ląstelių kultūroje ar užkrečiant laboratorinį gyvūnėlį- Pasiutligę neutralizuojančių antikūnų titro nustatymas (visiška neutralizacija) serume arba galvos ir stuburo smegenų skysčio asmeniui, kuris nebuvo skiepytas nuo pasiutligėsAtvejo klasifikavimasGalimas: | klinikinį apibūdinimą atitinkantis atvejis, nepatvirtintas laboratoriniais tyrimais. |Tikėtinas: | N |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |RAUDONUKĖKlinikinis apibūdinimasKlinikinis atvejo vaizdas atitinka raudonukės kliniką, t. y. ūmiai prasidedantis viso kūno makulopapulinis bėrimas ir artralgija, ir (arba) artritas, limfadenopatija arba konjunktyvitas.Laboratoriniai diagnozės kriterijai- IgM antikūnų prieš raudonukės virusą nustatymas, išskyrus tuos atvejus, kai asmuo buvo neseniai skiepytas nuo raudonukės- Specifinių antikūnų prieš raudonukės virusą atsako nustatymas, išskyrus tuos atvejus, kai asmuo buvo neseniai skiepytas nuo raudonukės- Raudonukės viruso išskyrimas, išskyrus tuos atvejus, kai asmuo buvo neseniai skiepytas nuo raudonukės- Raudonukės nukleininės rūgšties nustatymas tiriamoje klinikinėje medžiagojeAtvejo klasifikavimasGalimas: | klinikinį apibūdinimą atitinkantis atvejis. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |SALMONELIOZĖ (IŠSKYRUS VIDURIŲ ŠILTINĘ IR PARATIFUS)Klinikinis apibūdinimasKlinikinis vaizdas atitinka salmoneliozės kliniką (viduriavimas, pilvo skausmas, pykinimas ir kartais vėmimas). Mikroorganizmai gali pažeisti ne tik žarnyną.Laboratoriniai diagnozės kriterijai- Salmonella (non-typhi, non-paratyphi) išskyrimas iš tiriamos klinikinės medžiagosAtvejo klasifikavimasGalimas: | N. |Tikėtinas: | atvejis, kai laboratorijoje išskiriamas sukėlėjas, tačiau nėra informacijos apie kliniką, arba epidemiologiškai susijęs atvejis, kai yra klinikinių simptomų. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |ŠIGELIOZĖKlinikinis apibūdinimasĮvairaus sunkumo liga, kuriai būdingas viduriavimas, karščiavimas, raižantys pilvo skausmai ir tenezmai.Laboratoriniai diagnozės kriterijai- Shigella sp. išskyrimas iš tiriamos klinikinės medžiagosAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |STREPTOCOCCUS PNEUMONIAE SUKELTA INFEKCIJAKlinikinis apibūdinimasStreptococcus pneumoniae gali sukelti įvairius klinikinius sindromus. Tai priklauso nuo infekcinio proceso lokalizacijos (pavyzdžiui, gali būti ūminis vidurinės ausies uždegimas, pneumonija, bakteriemija arba meningitas).Laboratoriniai diagnozės kriterijai- S. pneumoniae išskyrimas iš tiriamos klinikinės medžiagos, kuri sveikam asmeniui yra sterili (pvz., iš kraujo arba galvos ir stuburo smegenų skysčio, rečiau – iš sąnarių, pleuros ar perikardo skysčių)- S. pneumoniae nukleininės rūgšties nustatymas tiriamoje klinikinėje medžiagoje, kuri paprastai yra steriliTikėtinu atveju:- S. pneumoniae antigeno nustatymas tiriamoje klinikinėje medžiagoje, kuri paprastai yra sterili.Atvejo klasifikavimasGalimas: | klinikinį apibūdinimą atitinkantis atvejis, nepatvirtintas jokiais laboratoriniais tyrimais, arba jei sukėlėjas yra nustatytas nesterilioje tiriamoje klinikinėje medžiagoje. |Tikėtinas: | klinikinį apibūdinimą atitinkantis atvejis, kai yra nustatytas S. pneumoniae antigenas. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |SIFILISPirminis sifilisKlinikinis apibūdinimasTreponema pallidum sukeltos infekcijos stadija, kuriai būdingas vieno ar kelių šankerių (opų) atsiradimas. Kliniškai šankeriai gali labai skirtis.Laboratoriniai diagnozės kriterijai- Specifinių IgM nustatymas imunofermentinės analizės (IFA (EIA)) metodu- Treponema pallidum nustatymas tiriamojoje klinikinėje medžiagoje, naudojant tamsaus lauko mikroskopiją, tiesioginį fluorescencinį antikūnų metodą (TFA-TP (DFA-TP)) ar kitus lygiaverčius tyrimo būdusTikėtinu atveju:- serologiniai tyrimai (netreponeminiai: venerinių ligų laboratoriniai tyrimai (VLLT (VDRL)) arba greitas plazmos antikūnų (GPA (RPR)) tyrimas; treponeminiai: antikūnų prieš treponemą fluorescentinės absorbcijos (FTA-ABS) ar antikūnų prieš T. pallidum mikrohemagliutinacijos (MHA-TP) tyrimai).Atvejo klasifikavimasGalimas: | N. |Tikėtinas: | pirminio sifilio klinikinį apibūdinimą atitinkantis atvejis, kai ir yra viena ar kelios opos (šankeriai), būdingos pirminiam sifiliui, nepatvirtintas jokiu serologiniu tyrimu. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |Antrinis sifilisTreponema pallidum sukeltos infekcijos stadija, kuriai būdingas lokalus ar difuzinis odos ir gleivinių pažeidimas, dažnai lydimas generalizuotos limfadenopatijos. Šioje stadijoje šankerių dar gali būti.Laboratoriniai diagnozės kriterijai- Treponema pallidum nustatymas tiriamojoje klinikinėje medžiagoje, naudojant tamsaus lauko mikroskopiją, tiesioginį fluorescencinį antikūnų metodą (TFA-TP) ar kitus lygiaverčius tyrimo būdusTikėtinu atveju:- serologiniai tyrimai (netreponeminiai — venerinių ligų laboratoriniai tyrimai (VLLT) (VDRL)),- greitas plazmos antikūnų tyrimas; treponeminiai: antikūnų prieš treponemą fluorescencinės absorbcijos tyrimas (FTA-ABS),- antikūnų prieš T. pallidum mikrohemagliutinacijos tyrimas (MHAR-TP).Atvejo klasifikavimasGalimas: | N. |Tikėtinas: | antrinio sifilio klinikinį apibūdinimą atitinkantis atvejis, kai yra teigiamas bet kuris iš nurodytų serologinių tyrimų. |Patvirtintas: | antrinio sifilio klinikinį apibūdinimą atitinkantis atvejis, patvirtintas laboratoriniais tyrimais. |Latentinis sifilisKlinikinis apibūdinimasTreponema pallidum sukeltos infekcijos asimptominė stadija, kai ligos sukėlėjas išlieka ligonio organizme.Laboratoriniai diagnozės kriterijaiNustatoma teigiama specifinė imunofermentinė reakcija, tačiau laboratorinių tyrimų duomenys nerodo užsikrėtimo sifiliu (žr. pirminio arba antrinio sifilio laboratorinius diagnozės kriterijus).Atvejo klasifikavimasGalimas: | N. |Tikėtinas: | atvejis, kai nėra sifilio simptomų, tačiau nustatomas pirmiau nurodytas laboratorinis diagnozės kriterijus. |Patvirtintas: | N. |STABLIGĖKlinikinis apibūdinimasKlinikinis atvejo vaizdas atitinka stabligės kliniką: ūmiai atsiradęs raumenų tonuso padidėjimas ir (arba) skausmingi raumenų susitraukimai (dažniausiai kaklo arba kramtomųjų raumenų) bei generalizuoti traukuliai, kai nenustatoma kita šių simptomų priežastis.Laboratoriniai diagnozės kriterijai- Antikūnų prieš stabligės toksoidą nustatymas neskiepytam ir negydytam asmeniui- Specifinių antikūnų prieš stabligės toksoidą atsako nustatymasAtvejo klasifikavimasGalimas: | N. |Tikėtinas: | N. |Patvirtintas: | atvejis, atitinkantis stabligės kliniką. |TOKSOPLAZMOZĖKlinikinis apibūdinimasPirmuonių sukeliama liga, pasireiškianti vienu ar keliais iš nurodytų simptomų ar sindromų: limfadenopatija, encefalitu, chorioretinitu ar centrinės nervų sistemos disfunkcija. Įgimtos toksoplazmozės atveju gali būti hidrocefalija, mikrocefalija, smegenų sukalkėjimai, traukuliai, protinis atsilikimas.Laboratoriniai diagnozės kriterijai- Specifinio antikūnų atsako į toxoplasma nustatymas- Sukėlėjo nustatymas organizmo audiniuose ar skysčiuose arba jo išskyrimas, išauginant ląstelių kultūroje arba užkrečiant laboratorinius gyvulėlius- Toxoplasma nukleininės rūgšties nustatymasAtvejo klasifikacijaGalimas: | N. |Tikėtinas: | N. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |TRICHINELIOZĖKlinikinis apibūdinimasLiga, kurią sukelia Trichinella lervos. Klinikinis vaizdas gali būti labai įvairus. Simptominiais atvejais dažniausi ligos požymiai: eozinofilija, karščiavimas, raumenų skausmas ir patinimas aplink akių obuolius.Laboratoriniai diagnozės kriterijai- Trichinella lervų nustatymas audiniuose raumenų biopsijos medžiagoje- Specifinių antikūnų atsako į Trichinella nustatymasAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |TUBERKULIOZĖklinikiniai kriterijai- Gydytojo sprendimas, kad klinikiniai ir (arba) rentgenologiniai simptomai atitinka tuberkuliozės simptomusir- gydytojo sprendimas skirti ligoniui visą gydymo nuo tuberkuliozės kursą.Laboratoriniai kriterijai- Mycobacterium tuberculosis (bet ne M. bovis BCG) išskyrimas, išauginant kultūrą iš bet kokios tiriamos klinikinės medžiagos- Rūgščiai atsparių bakterijų (RAB (AFB)) nustatymas mikroskopu tiriant skrepliusAtvejo klasifikacija pagal laboratorinius kriterijusNeabejotinasToks atvejis, kai iš bet kokios tiriamos klinikinės medžiagos išskiriama M. tuberculosis (bet ne M. bovis BCG). Tose šalyse, kuriose nėra galimybių auginti kultūras, neabejotiną tuberkuliozės atvejį galima diagnozuoti, jei tiriant skreplius randama rūgščiai atsparių bakterijų.Kitoks nei neabejotinas atvejisAtvejis, atitinkantis nurodytus klinikinius kriterijus, tačiau neatitinkantis neabejotino atvejo laboratorinių kriterijų.Klasifikacija pagal pakenkimo vietąPlaučių tuberkuliozėPlaučių parenchimos ir tracheobronchinio medžio tuberkuliozė.Ne plaučių tuberkuliozėTuberkuliozė, pažeidžianti ne plaučius (kaip apibrėžta pirmiau), o bet kurį kitą organą.Klasifikacija pagal ankstesnį gydymą nuo tuberkuliozėsAnksčiau negydytasAtvejis, kai ligonis nuo aktyvios tuberkuliozės anksčiau niekada nebuvo gydomas arba jei ligonis vaistais nuo tuberkuliozės buvo gydomas mažiau nei vieną mėnesį.Anksčiau gydytasAnksčiau diagnozuotas aktyvios tuberkuliozės atvejis, kai ligonis buvo gydomas vaistais nuo tuberkuliozės (išskyrus profilaktinį gydymą) mažiausiai vieną mėnesį.VIDURIŲ ŠILTINĖ/PARATIFASKlinikinis apibūdinimasLiga, kurią sukelia Salmonella typhi arba paratyphii ir kuriai dažniausia būdinga: ilgai trunkantis karščiavimas, galvos skausmas, bendras silpnumas, anoreksija, santykinė bradikardija, vidurių užkietėjimas arba viduriavimas ir sausas kosulys. Kita vertus, dažnai gali būti lengvų ir atipinių ligos formų.Laboratoriniai diagnozės kriterijai- S. typhi arba paratyphii išskyrimas iš kraujo, išmatų ar kitos tiriamos klinikinės medžiagosAtvejo klasifikavimasGalimas: | N. |Tikėtinas: | atvejis, kai laboratoriniu būdu išskiriamas ligos sukėlėjas, tačiau nėra informacijos apie kliniką, arba klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |CREUTZFELDT-JAKOBO LIGOS VARIANTASKlinikinis apibūdinimasI. Anamnezė- Progresuojantis neuropsichinis sutrikimas- Ligos trukmė > 6 mėnesiai- Įprastinių tyrimų duomenys nesuteikia galimybės įtarti kitą ligą- Anamnezėje nėra duomenų apie galimą jatrogeninį poveikįII. Klinikiniai požymiai- Ankstyva psichiatrinė simptomatika- Nepraeinantys skausmingi sensoriniai simptomai- Ataksija- Kloniniai raumenų traukuliai arba chorėja, arba distonija- DemencijaLaboratoriniai diagnozės kriterijai- Elektroencefalografija (EEG) nerodo pokyčių, būdingų klasikinei Creutzfeldt-Jakobo ligai (arba EEG nedaryta)- Tiriant magnetiniu rezonansu (MR (MRI)) — intensyvus tarpinių smegenų gumburo užpakalinės dalies signalas abipus- Būdingi imunopatologinių ir neuropatologinių tyrimų duomenysAtvejo klasifikavimasGalimas: | N. |Tikėtinas: | atvejis, kai I ir 4/5 klinikinių simptomų bei EEG nerodo (arba EEG nedaryta), kad yra klasikinė Creutzfeldt-Jakobo liga bei, tiriant MR (MRI), nustatomas intensyvus tarpinių smegenų gumburo užpakalinės dalies signalas abipus, I ir yra gaunami būdingi tonzilių biopsijos duomenys. |Patvirtintas: | atvejis, kai progresuoja neuropsichinis sutrikimas ir Creutzfeldt-Jakobo ligos varianto diagnozė patvirtinama neuropatologiškai. |VIRUSINĖS HEMORAGINĖS KARŠTLIGĖSEbola/Marburgo virusinė ligaKlinikinis apibūdinimasPrasideda ūminiu karščiavimu, viduriavimu (gali būti kraujingas) ir vėmimu. Dažnai būna galvos skausmas, pykinimas, pilvo skausmas. Vėliau gali prasidėti kraujavimas. Kai kuriems ligoniams gali būti liemens makulopapulinis bėrimas.Laboratoriniai diagnozės kriterijai- Viruso išskyrimas- Būdingi odos pokyčiai, nustatomi imunohistocheminiu metodu, atlikus biopsiją- Ebola/Marburgo viruso nukleininės rūgšties nustatymas- Teigiami serologiniai tyrimai vėlyvose ligos stadijoseAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais |Lassa karštligėKlinikinis apibūdinimasPalaipsniui prasidedanti liga, kuriai būdinga: bendras silpnumas, karščiavimas, galvos ir gerklės skausmai, kosulys, pykinimas, vėmimas, viduriavimas, raumenų ir krūtinės skausmai. Vėliau gali prasidėti kraujavimas.Laboratoriniai diagnozės kriterijai- Viruso išskyrimas- Būdingi odos pokyčiai, nustatomi imunohistocheminiu metodu, atlikus biopsiją- Lassa viruso nukleininės rūgšties nustatymas- Teigiami serologiniai tyrimai vėlyvose ligos stadijoseAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |Krymo-Kongo hemoraginė karštligėKlinikinis apibūdinimasPalaipsniui prasidedanti liga, kuriai būdinga: ūminis sunkus karščiavimas, drebulys, raumenų skausmas, pykinimas, anoreksija, vėmimas, galvos ir nugaros skausmai. Vėliau gali prasidėti kraujavimas.Laboratoriniai diagnozės kriterijai- Viruso išskyrimas- Krymo-Kongo hemoraginės karštligės viruso nukleininės rūgšties nustatymas- Teigiami serologiniai tyrimai vėlyvose ligos stadijoseAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |GELTONOJI KARŠTLIGĖKlinikinis apibūdinimasLiga, kuriai būdinga ūminė pradžia, bendrieji simptomai, kurie trumpam susilpnėja, pasikartojantis karščiavimas, hepatitas, albuminurija ir kai kada – inkstų nepakankamumas, šokas ir bendras kraujavimas.Laboratoriniai diagnozės kriterijai- Specifinių antikūnų atsako į geltonojo drugio sukėlėją nustatymas asmeniui, kuris nebuvo neseniai skiepytas nuo geltonojo drugio; reikia atmesti kryžmines reakcijas į kitus flavivirusus- Viruso išskyrimas- Geltonojo drugio viruso antigeno nustatymas- Geltonojo drugio viruso nukleininės rūgšties nustatymasAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | klinikinį apibūdinimą atitinkantis atvejis, patvirtintas laboratoriniais tyrimais. |JERSINIOZĖKlinikinis apibūdinimasĮvairaus sunkumo liga, kuriai būdinga: viduriavimas, karščiavimas, pykinimas, pilvą raižantys skausmai ir tenezmai.Laboratoriniai diagnozės kriterijai- Yersinia enterocolitica arba pseudotuberculosis išskyrimas iš tiriamos klinikinės medžiagosAtvejo klasifikavimasGalimas: | N. |Tikėtinas: | klinikinį apibūdinimą atitinkantis atvejis, susijęs epidemiologiškai. |Patvirtintas: | atvejis, patvirtintas laboratoriniais tyrimais. |--------------------------------------------------